Budapest Főváros XIV. Kerület Zugló 

Polgármestere
Szám: 123-780 /2025                                                                      

Nyilvános ülésen tárgyalandó!  

Napirend száma: 
Képviselő-testület
2025. október 30-ai ülésére
         Tisztelt Képviselő-testület!

Tárgy: 
Javaslat az 1146 Budapest XIV. kerület, Bethesda utca 4. szám alatti nyugdíjasházban található felvonó cseréjéhez szükséges megállapodás módosításra 
I. Előzmények

Az 1146 Budapest XIV. kerület, Bethesda utca 4. szám (hrsz.:29766/5) alatti kivett idősek háza megnevezésű ingatlan (a továbbiakban: ingatlan) nyugdíjasházként működik, mely ingatlan a Budapest Főváros Vagyonkezelő Központ Zrt. fenntartásában áll. Az ingatlan 8336/10000 arányú tulajdoni hányada Budapest Főváros Önkormányzatának (a továbbiakban: Fővárosi Önkormányzat) és az ingatlan 1664/10000 arányú tulajdoni hányada Budapest Főváros XIV. Kerület Zugló Önkormányzatának (a továbbiakban: Önkormányzat) osztatlan közös tulajdonában áll. (2. melléklet)
Az ingatlan földszinti részben működik a Zuglói Szociális Szolgáltató Központ “Liget” Idősek Klubja.

Az 1146 Budapest, Bethesda utca 4. szám alatti nyugdíjasház egyik felvonójának cseréjéről döntött az Önkormányzat Képviselő-testülete a 2025. május 29-i ülésén a 167/2025. (V.29.) önkormányzati határozatában. (3. melléklet) A felvonó cseréjét a Fővárosi Önkormányzata az Önkormányzattal közös összefogással kívánja megvalósítani, amely feladat megvalósítása érdekében felek között a szükséges megállapodás is létrejött 2025. június 17. napján. (4. melléklet) 

A felvonó csere megvalósításával a Budapest Főváros Vagyonkezelő Központ Zrt. (1013 Budapest, Attila út 13/A.) (a továbbiakban: BFVK Zrt.) került megbízásra. A feladat elvégzésének korábban becsült bruttó költsége 20 593 050,- Ft volt. 
A Fővárosi Önkormányzatához beérkezett legkedvezőbb ajánlat értéke bruttó 28.282.900 Ft, ebből kifolyólag bruttó 7.689.850 Ft összegű forráshiány keletkezett, a korábban előirányzott várható bruttó költséghez viszonyítva így a fedezet nem elégséges a feladat végrehajtására. 

A felvonó cseréjéhez szükséges 7.689.850 Ft összegű többlet fedezetet a Fővárosi Önkormányzat saját forrásból biztosítja, Önkormányzatunkat a beruházással kapcsolatban további fejlesztési célú hozzájárulás fizetési kötelezettség nem terheli.

Tekintettel arra, hogy a BFVK Zrt. kizárólag az eredményes közbeszerzési eljárás lezárását követően és a megfelelő fedezet birtokában tud vállalkozási szerződést kötni az eljárás nyertesével, a beruházás a kitűzött határidőben, azaz 2025. december 31. napjáig nem tud megvalósulni, így a befejezési határidőt 6 hónappal szükséges meghosszabbítani.

A felvonó cseréjéhez szükséges megállapodás módosítása jelen előterjesztés 5. számú melléklete.
Kérem a Tisztelt Képviselő-testületet, hogy a felvonó csere megvalósítása érdekében a szükséges döntést szíveskedjen meghozni!

II. Vélemények
Gazdasági Főosztály véleménye: Észrevételt nem tesz.
Jogi Főosztály véleménye: az előterjesztésben közölt adatok, információk alapján az előterjesztéshez jogi észrevételt nem tesz.
III. Bizottsági vélemények

Az előterjesztést a Gazdasági Bizottság és a Jogi és Ügyrendi Bizottság tárgyalja.

IV. Döntési javaslat 
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező önkormányzati határozati javaslatot.

A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű többség szükséges. 
Budapest, 2025. október
                                                                          Rózsa András
                                                                           polgármester

Mellékletek: 
1. melléklet: Határozati javaslat
2. melléklet: Tulajdoni lap
3. melléklet: 167/2025. (V.29.) önkormányzati határozatában
4. melléklet: Aláírt Megállapodás 

5. melléklet: Megállapodás 1. számú módosítás tervezet 
Az előterjesztést készítette:

Nemzecskiné Bacskai Katalin – Főmérnökség, Műszaki és Környezetvédelmi Osztály
1.  melléklet a 123-780/2025 számú előterjesztéshez

Budapest Főváros XIV. Kerület Zugló Önkormányzata Képviselő-testülete
……../2025. (X. 30.) önkormányzati határozata
az 1146 Budapest XIV. kerület, Bethesda utca 4. szám alatti nyugdíjasházban található felvonó cseréjéhez szükséges  megállapodás módosításáról
Budapest Főváros XIV. Kerület Zugló Önkormányzata Képviselő-testülete úgy dönt, hogy 
1) elfogadja az 1146 Budapest XIV. kerület, Bethesda utca 4. szám alatti ingatlanban (29766/5 hrsz.) található felvonó cseréjéhez szükséges Megállapodás 1. számú módosítás tervezetét az előterjesztés 5. melléklete szerinti tartalommal.

2) felkéri a Polgármestert a Megállapodás aláírására. 
Határidő: megállapodás módosításnak aláírására, a Fővárosi Közgyűlés döntését követő 30 nap
Felelős: Rózsa András polgármester (Főmérnökség útján)
